CHG ดิ่งหนัก 6% นิวโลว์ในรอบกว่า 2 ปี โบรกฯแนะขาย-หั่นประมาณการกำไรต่อหุ้นปี 61-62
CHG ดิ่งหนัก 6% นิวโลว์ในรอบกว่า 2 ปี โบรกฯแนะขาย-หั่นประมาณการกำไรต่อหุ้นปี 61-62 สะท้อนแนวโน้มกำไรที่ลดลง โดย ณ เวลา 10.59 น. อยู่ที่ระดับ 1.88 บาท ลบ 0.12 บาท หรือ 6.00% ด้วยมูลค่าซื้อขาย 157.30 ล้านบาท
8 มี.ค. 2561

ผู้สื่อข่าวรายงานว่า บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10.59 น. อยู่ที่ระดับ 1.88 บาท ลบ 0.12 บาท หรือ 6.00% ด้วยมูลค่าซื้อขาย 157.30 ล้านบาท ราคาหุ้นปรับตัวลงแรงในรอบกว่า 2 ปี โดยนับตั้งแต่หุ้นลงทดสอบระดับ 1.88 บาท เมื่อวันที่ 27 ส.ค.2558

บล. ซีจีเอส-ซีไอเอ็มบี  ระบุในบทวิเคราะห์ว่า CHG แนะนำ “ขาย” ราคาเป้าหมาย 1.70 บาท/หุ้นกำไรปกติในปี 60 ของ CHG ต่ำกว่าประมาณการ 2% และต่ำกว่า consensus 5% เนื่องจากมี SG&amp;A สูง ขณะที่รายได้จากสปสช. ลดลงอย่างมีนัยสำคัญ จึงฉุดให้อัตราการเติบโตของรายได้โดยรวมลดลง ขณะที่รายได้จากผู้ป่วยประกันสังคมน่าผิดหวัง
ส่วนโรงพยาบาลมหาวิทยาลัยขนาดใหญ่ที่เพิ่งเปิดให้บริการอยู่ไม่ห่างจากโรงพยาบาลจุฬารัตน์มากนักจึงอาจกระทบจำนวนผู้ป่วยของ CHG ในอนาคต ปรับประมาณการกำไรต่อหุ้นลง 9-10% ในปี61-62 สะท้อนแนวโน้มกำไรที่ลดลง ยังแนะนำ “ขาย” CHG และปรับราคาเป้าหมายลงเป็น 1.70 บาท (P/E 28x FY19, -1SD)